Mariner 9 - Vikipēdija

# Mariner 9

### Vikipēdijas raksts

Mariner 9 bija paredzēts, kā Mariner 8 pārinieks, taču Mariner 8 starts neizdevās. "Mariner 9" startēja 1971. gada 30. maijā un 13 minūtes pēc starta aparāts jau bija atdalījies no trešās raķešpakāpes un ievadīts orbītā uz Marsu. Pēc 167 dienām, 1971. gada 14. novembrī "Mariner 9" iegāja orbītā ap Marsu tā kļūstot par pirmo aparātu pasaules vēsturē, kas veiksmīgi iegājis orbītā ap kādu citu planētu. "Mariner 9" apriņķoja Marsu reizi 12 stundas un regulāri nodibināja sakarus ar Goldstounas tālo sakaru antenu. Marsa virsmas fotogrāfēšanu iztraucēja Marsa putekļu vētra, kas bija sākusies jau 1971. gada 22. septembrī - putekļu vētra izvērtās tik liela, ka vēsturē iegāja kā milzīgākā, cilvēku novērotā Marsa putekļu vētra. Vētra bija tik liela, ka "Mariner 9" nespēja izšķirt virsmas detaļas, izņemot augstāko kalnu - Olimpa un Tharsis vulkānu virsotnes. Vētra beidzās decembra sākumā un aparāts varēja sākt Marsa virsmas kartogrāfēšanu. "Mariner 9" ievāca datus par Marsa virsmas uzbūvi un sastāvu, kā arī pētija dinamisko Marsa atmosfēru. Pirmo reizi tika nofotogrāfēti Marsa pavadoņi Foboss un Deimoss, polārās cepures un Marinera ieleja. "Mariner 9" nofotogrāfēja 7329 attēlus, kuri aptvēra visu Marsa virsmu. Aparāts darbojās līdz 1972. gada 27. oktobrim un pašlaik, visdrīzāk, vēl riņķo ap planētu.

Saturs iegūts no "http://lv.wikipedia.org../../../m/a/r/Mariner_9.html"

Kategorijas: Starpplanētu zondes | Marsa izpēte

##### Views

- Raksts
- Diskusija
- Pašreizējā versija

##### Meklēt